News Update: Tesla เปิดตัว Semi ปฏิวัติวงการรถบรรทุกไฟฟ้า ชาร์จไฟรวดเร็ว ช่วยลดโลกร้อน - FINNOMENA
Tesla เปิดตัว Semi รถกึ่งพ่วงหรือรถบรรทุกไฟฟ้ารุ่นแรกของบริษัทเมื่อวันพฤหัสบดี (1 พ.ย.) พร้อมเผยว่า รถบรรทุกไฟฟ้าจะช่วยลดการปล่อยมลพิษได้
6 ธ.ค. 2565

Tesla เปิดตัว Semi รถกึ่งพ่วงหรือรถบรรทุกไฟฟ้ารุ่นแรกของบริษัทเมื่อวันพฤหัสบดี (1 พ.ย.) พร้อมเผยว่า รถบรรทุกไฟฟ้าจะช่วยลดการปล่อยมลพิษได้
กรุงเทพธุรกิจรายงานว่า ก่อนหน้านี้ Tesla เปิดตัว รถบรรทุกไฟฟ้า ตั้งแต่ปี 2560 แต่การผลิตเกิดความล่าช้าเนื่องจากการแพร่ระบาดของโควิด และปัญหาซัพพลายเซลล์แบตเตอรี สำหรับครั้งนี้ Elon Musk ได้ขอบคุณ ‘ฟริโต เลย์’ ตัวแทน บริษัทเป๊ปซี่ ซึ่งเป็นลูกค้ารายแรกที่ซื้อและใช้รถบรรทุกของ Tesla
Elon Musk กล่าวว่า สหรัฐฯ มีรถยนต์โดยสาร 15 ล้านคน และมีการใช้รถบรรทุกกว่า 200,000 คัน ดูเหมือนเป็นสัดส่วนไม่เยอะ แต่รถบรรทุกส่วนใหญ่ปล่อยมลพิษจำนวนมาก เนื่องจากมีขนาดใหญ่ น้ำหนักมากและมีการใช้งานตลอดวัน อีกทั้งมลพิษส่งผลกระทบต่อสุขภาพประชาชนที่อาศัยใกล้คลังสินค้า ท่าเรือ และถนนสายต่างๆ ที่มีรถบรรทุกวิ่งผ่านปริมาณมาก
Tesla ระบุว่า รถบรรทุกไฟฟ้า ไม่ได้ช่วยต่อสู้กับสภาพภูมิอากาศเพียงอย่างเดียว แต่ยังมีเสียงเงียบ และอาจช่วยปรับคุณภาพอากาศและพัฒนาสุขภาพประชาชนที่อยู่ใกล้กับถนนหนทางต่างๆ พร้อมกล่าวถึงเทคโนโลยีขั้นสูงบางอย่างยังไม่มีจำหน่ายที่อื่น รวมถึงระบบชาร์จไฟแบบรวดเร็ว และมีแบตเตอรีขนาดใหญ่กว่าคู่แข่งอื่นด้วย
Semi ของ Tesla สามารถขับได้ระยะทางไกลถึง 500 ไมล์จากการชาร์จเต็มในครั้งเดียว ซึ่งเทคโนโลยีชาร์จไฟแบบรวดเร็วนี้ ได้ติดตั้งในสถานีชาร์จไฟฟ้าของเทสลา เพื่อใช้ชาร์จรถกระบะไฟฟ้าแล้ว
ข่าวดังกล่าวคลายความกังวลให้นักลงทุน เพราะส่งสัญญาณว่า Elon Musk กลับมาให้ความสำคัญกับ ธุรกิจรถยนต์ไฟฟ้า เพราะก่อนหน้านี้มัสก์ได้ทำการขาย หุ้นเทสลา จำนวนมาก เพื่อซื้อทวิตเตอร์ตามตกลงไว้ 44,000 ล้านดอลลาร์
อ้างอิง: https://www.bangkokbiznews.com/world/1041060 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Semi
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA